cyanic-selkie/wikianc huggingface dataset:
Kolej Vokasional Kuala Kangsar
Dahulunya KVKK dikenali sebagai Sekolah Menengah Vokasional Kuala  Kangsar (SMVKK). Pada 1 Januari 2013, selaras dengan Transformasi Pendidikan Vokasional SMVKK  telah dinaik taraf sebagai Kolej Vokasional Kuala Kangsar sehingga kini.
C. Premnath
Premnath a/l Chandran (lahir pada 23 Mei, 1989) merupakan pemain bola sepak Malaysia yang bermain untuk pasukan Selangor.
Kolej Vokasional Kuala Kangsar
Sejarah
Sekolah ini mula beroperasi pada tahun 1989 dan dikenali sebagai Sekolah Menengah Vokasional Kuala Kangsar. Pada Januari 1997 ia dinaik taraf menjadi Sekolah Menengah Teknik Kuala Kangsar. Kemudian pada Januari 2009 ia ditukar kembali menjadi Sekolah Menengah Vokasional Kuala Kangsar yang lebih berfokuskan pada Mata Pelajaran Aliran Vokasional (MPAV). Selaras dengan Transformasi Pendidikan Vokasional, sekali lagi, ia telah berubah menjadi Kolej Vokasional Kuala Kangsar (KVKK) pada Januari 2013.
C. Premnath
Premnath merupakan pemain Piala Presiden Selangor dan diserapkan ke skuad utama dalam perlawanan Liga Super menentang Perlis pada 10 Februari, 2009.
Premnath menjaringkan gol pertamanya dalam Liga Super ketika menentang Kelantan pada 28 Februari, 2009. Premnath turut bermain dalam 4 perlawanan Piala FA dan berjaya menjaringkan satu gol dalam perlawanan suku akhir ketika bertemu Perak di Shah Alam.
Cubillas de Cerrato
Cubillas de Cerrato merupakan sebuah kawasan perbandaran di Sepanyol di Palencia, di komuniti autonomi Castile dan León.
Broşteni, Mehedinţi
Broşteni merupakan sebuah komun yang terletak di wilayah Mehedinţi, Romania.
Persekutuan Bola Sepak Asia Timur
Persekutuan Bola Sepak Asia Timur (EAFF), ditubuhkan pada 28 Mei 2002, adalah badan pengelola bola sepak antarabangsa di Asia Timur.
Ahli Persatuan
EAFF mempunyai 10 ahli persatuan. Kesemua mereka adalah ahli-ahli Konfederasi Bola Sepak Asia kecuali bagi Persatuan Bola Sepak Kepulauan Mariana Utara yang kini merupakan ahli bersekutu AFC (sebelum ini ahli bersekutu Konfederasi Bola Sepak Oceania). Persekutuan bola sepak Palau sedang dipertimbangkan sebagai ahli masa depan yang mungkin menyertai persatuan itu pada tahun 2009.
1 Ahli sementara Disember 2006 hingga September 2008
Brezniţa-Ocol
Brezniţa-Ocol merupakan sebuah komun yang terletak di wilayah Mehedinţi, Romania.
Dehesa de Montejo
Dehesa de Montejo merupakan sebuah kawasan perbandaran di Sepanyol di Palencia, di komuniti autonomi Castile dan León.
Cambai, Namang
Cambai merupakan sebuah desa yang terletak dalam (daerah) kecamatan Namang, Kabupaten Bangka Tengah, Provinsi Bangka Belitung, Indonesia.
Poskod
Poskod yang digunakan di Cambai adalah 33684. Terdapat 7 buah desa di dalam daerah kecamatan Namang.
Noraniza Idris
Sepanjang kerjaya muziknya, beliau telah menerbitkan 13 buah album solo, beberapa buah album kompilasi dan duet. Pada masa yang sama, Noraniza telah banyak meraih kejayaan di anugerah-anugerah besar muzik tanah air melalui albumnya, lagu dan persembahan pentas. Sehingga kini beliau masih kukuh di persada seni memperjuangkan irama budaya. Semangatnya tidak pernah mati memperjuangkan muzik tradisional dan lebih suku abad, Noraniza belum mahu berhenti malah melajukan gerakan bagi memastikan elemen kebanggaan Melayu ini terus bernafas di alaf digital.
Kehidupan awal
Nor Aniza binti Idris dilahirkan pada 27 Ogos 1968 di Kampung Melayu, Kluang, Johor. Anak kepada penyanyi boria dan qariah Al-Quran, ialah anak keenam daripada 12 adik-beradik. Berpendidikan rendah di Sekolah Tengku Mahmud 1, Kluang dan seterusnya melanjutkan pengajian di Sekolah Tinggi Kluang. Noraniza juga turut dikenali sebagai Kak Ani yang merupakan nama panggilannya. Noraniza telah menyertai Bintang RTM pada tahun 1983 dan 1985 sebelum merakamkan lagu dalam album. Ketika menjalani rakaman peringkat awal Bintang RTM 1985, Hamidi Rashid, pengurus artis dan reportaire Life Records pada masa itu, tertarik dengan kelunakan suara Noraniza Idris, dia lalu mendekati Noraniza dan bapanya, Idris Ahmad ketika kedua-dua anak beranak itu menikmati juadah di kantin Angkasapuri. Hamidi menawarkan Noraniza menjadi artis syarikat rakamannya, ia merupakan peluang keemasan biarpun pertandingan Bintang RTM belum selesai, selepas difikir semasak-masaknya lalu bapa Noraniza pun bersetuju anaknya menjadi artis rakaman. Pada peringkat separuh akhir Bintang RTM 1985, Noraniza sekali lagi gagal ke peringkat seterusnya namun ia tidak patah semangat sebagaimana beliau gagal di Bintang RTM 1983. Mungkin dia sudah dewasa, tambahan pula, kehadiran Hamidi bagaikan ubat yang dicari selama ini.
1985–1997: Melayu Deli, Mengemis Rindu dan Ala Dondang
Noraniza dianggap beruntung kerana dapat merakam suara untuk album lagu-lagu daripada filem bersama penyanyi terkenal lain berjudul Melayu Deli. Sejak itu, Noraniza terus diberi peluang merakamkan satu demi album bersama Life Records. Bermula dari situ, Noraniza Idris telah membentuk imej dan personalitinya sebagai seorang penyanyi.
Setelah Melayu Deli, Noraniza Idris merakamkan album Kaparinyo : Seleksi Lagu-lagu Dari Filem dan Nostalgia Malindo sebanyak 3 Volume. Popularitinya semakin meluas apabila beliau merakamkan pula lagu-lagu sendiri menerusi 3 buah album pop Melayu Mengemis Rindu, Inginku Sandarkan Harapan dan Masihkah Dirimu Menyayangiku. Noraniza mula mengikat kontrak bersama syarikat rakaman antarabangsa Sony Music pada 1991 sekaligus berpeluang bekerjasama dengan penerbit terkenal Ramli M. S. Album perdananya bersama Sony Music adalah sebuah album duet bersama penyanyi pop terkenal Ibnor Riza yang berjudul Seindah Budimu.
Lanleff
Lanleff ialah komun di jabatan Côtes-d'Armor di Bretagne barat-laut Perancis.
Noraniza Idris
1985–1997: Melayu Deli, Mengemis Rindu dan Ala Dondang
Setelah itu beliau mula merakamkan lagu-lagu dari filem Melayu klasik menerusi album Lagu-lagu dari Filem dan Kenangan Lama, sebanyak 9 Volume bersama Abdullah Chik setelah gandingan bersama Ibnor tidak mendapat sambutan menggalakkan berbanding dengan Abdullah Chik. Sony Music seterusnya menerbitkan album pop etnik berjudul Noraniza Idris pada tahun 1992 terbitan Ramli M.S bersama Jimmy Ali yang mula membuka jalan kepada Noraniza untuk mencuba muzik etnik kontemporari. Walau bagaimanapun, album ini tidak mendapat sambutan yang menggalakkan ekoran pasaran muzik tradisional masih berada di tahap konvensional.
Selepas album tersebut, Noraniza masih aktif menyanyi bersama Abdullah Chik tambahan beliau telah keluar dari Sony Music. Namun pada 19 September 1995 ketika bersama menjayakan sebuah pertunjukan pentas di Kota Bharu, Kelantan, Abdullah Chik jatuh di belakang pentas lalu menghembuskan nafas terakhir, yang kemudiannya disahkan akibat serangan jantung. Jenazah Abdullah Chik dibawa ke Kuala Lumpur dan dikebumikan di tanah perkuburan Islam, Petaling Jaya. Sejak itu Noraniza sedikit murung dan tidak bersemangat untuk terus memperjuangkan irama tradisional Melayu.
Setelah tiga tahun menyepi kerana memberi perhatian terhadap keluarga, akhirnya pada tahun 1997, Noraniza Idris telah melahirkan album eksperimental yang bercorak pop tradisional, Pertemuan beliau bersama penerbit album tradisional terkenal Suhaimi Mohd Zain atau lebih dikenali sebagai Pak Ngah ternyata memberi tuah. Maka lahirlah album Ala Dondang yang diterbitkan atas kepercayaan Suria Records (SRC). Oleh kerana sambutan yang menggalakkan, album itu mencecah jualan melebihi 200,000 ribu unit. Noraniza menerima banyak pengiktirafan antaranya memenangi Album Pop Etnik Terbaik untuk Anugerah Industri Muzik 1998.
1998–2001: Masyhur, Seri Balas dan Iktiraf
thumb|300px|Noraniza Idris (kanan) bersama [[Siti Nurhaliza menyampaikan lagu “Hati Kama” di Anugerah Juara Lagu ke-14]] Selepas kelahiran album Ala Dondang, Noraniza terus kekal merakamkan album-album yang berirama pop tradisional seperti Masyhur dan album duet bersama penyanyi Siti Nurhaliza, Seri Balas. Noraniza diiktiraf sebagai pelopor kepada lagu-lagu Pop Etnik dan Tradisional kerana berani menerbitkan album tradisional secara tidak konvensional seperti sebelum ini. Pada masa itu, lahirlah lagu-lagu yang telah menjulang nama Noraniza Idris dengan lagu-lagu pop tradisional seperti Dikir Puteri, Dondang Dendang, Zapin Pusaka serta lagu duet bersama Siti Nurhaliza menerusi lagu Hati Kama.
Selepas diberi penghargaan mempersembahkan lagu Dikir Puteri di acara Sukan Komanwel 1998 bersama Siti Nurhaliza yang turut menyampaikan lagu popularnya, Cindai. Mereka berdua disatukan untuk bergandingan dalam satu album duet istimewa berkonsepkan pop tradisional yang berjudul Seri Balas. Setelah berjaya mengangkat muzik pop tradisional di mata masyarakat, menerusi album duet ini, Noraniza dan Siti telah mengumpul lebih ramai peminat lagu-lagu pop tradisional daripada semua lapisan masyarakat sehingga mencetuskan fenomena. Kolaborasi mereka berdua memberi impak yang sangat besar dalam industri muzik Malaysia ketika itu bukan sahaja di Malaysia tapi di negara jiran seperti Singapura dan Indonesia. Tuah menyebelahi Noraniza dan Siti apabila lagu Hati Kama berjaya memasuki pencalonan akhir bagi kategori Lagu Terbaik dan album Seri Balas pula memenangi Album Pop Etnik Terbaik dan Album Terbaik di Anugerah Industri Muzik 2000. Selain itu, persembahan hebat Noraniza dan Siti menerusi Hati Kama juga berjaya merangkul Juara kategori Etnik Kreatif di Anugerah Juara Lagu 2000. Pada album yang berikutnya, Noraniza Idris telah membuat satu pembaharuan pada album beliau dengan menyelitkan lagu-lagu yang berunsurkan peribumi tradisional. Maka terbitlah lagu Ngajat Tampi ciptaan Rosli Selasih yang dimuatkan dalam album Bekaba, selain itu turut dimuatkan lagu yang berkonsepkan hadrah, Tinting yang merupakan single pertama daripada album Bekaba hasil ciptaan Pak Ngah. Kedua-dua lagu tersebut berjaya mara ke peringkat akhir Anugerah Juara Lagu 2000. Noraniza telah menjadi artis pertama yang mara dengan dua lagu.
Seterusnya Noraniza terus melahirkan album-album yang banyak bereksperimen dengan muzik sejagat hingga diberi gelaran Ratu Pop Tradisional. Pada tahun 2000, lahir pula album bercorak pop tradisional berjudul Iktiraf. Album kali ini Noraniza sekali lagi mendapat sentuhan Pak Ngah. Album Iktiraf berjaya menembusi pencalonan untuk Album Pop Etnik Terbaik, Persembahan Vokal Terbaik Di Dalam Album (Wanita) dan Lagu Terbaik untuk lagu Iboq (Kita) di Anugerah Industri Muzik 2001.
2002–2009: Aura, Sawo' Matang dan projek lain
Pada tahun 2002, menyaksikan Noraniza tidak lagi bekerjasama dengan komposer, Pak Ngah menerusi album Aura. Kali ini Noraniza melantik Fareez Tajudin yang juga suaminya ketika itu menggalas tanggungjawab sebagai penerbit dan menjadi tunjang utama dalam album ini. Album Aura menjadi titik permulaan untuk peminat seni tanah air menilai kemampuannya berdiri kukuh di landasan tersendiri dalam dunia seni tanah air. Noraniza mahu menjadi dirinya sendiri dan kerana itu dia rela menghabiskan masa berbulan-bulan di studio untuk memastikan rakaman album Aura berjalan lancar. Kata Noraniza, dia melibatkan diri secara total untuk pembikinan album itu bermula daripada mencari lagu dan membuat kajian mengenai muzik etnik yang diketengahkan. Menurutnya, apabila dia membuat keputusan untuk terlibat secara 100% dalam pembikinan album itu, dia perlu menunjukkan komitmen yang tinggi. Noraniza tidak mahu ada pihak yang menganggapnya sebagai hangat-hangat tahi ayam. Oleh kerana terlalu teliti, Noraniza dan suami berhadapan dengan pelbagai dugaan dan ujian,
Perasaannya ibarat seperti orang yang mahu beranak sulung. Noraniza begitu berdebar-debar menanti respons peminat terhadap album ini. Dalam Aura, peminat tidak dapat lagi mendengar Noraniza menyampaikan lagu ciptaan Pak Ngah. Sebaliknya, kali ini peminat berpeluang menilai sejauh mana kemampuan komposer tersohor Adnan Abu Hassan yang selama ini terkenal dengan lagu-lagu berentak pop mainstream. Dalam album Aura, Adnan menghasilkan lagu masri berjudul Layar Batutta. Noraniza juga memberanikan diri mempertaruhkan komposer Eddie Hamid yang mengilhamkan lagu berirama muzik Timur berjudul Hala Timur. Beberapa buah lagu lain yang dimuatkan dalam album itu turut menerima sentuhan lirik daripada penulis lirik muda berbakat besar, Hairul Anuar Harun. Kata Noraniza, album Aura yang berkonsepkan 'fusion ethnic' merupakan album yang amat istimewa. Noraniza yakin, ia tidak akan menghampakan para peminatnya.
Pada tahun 2003, Noraniza telah mengumumkan beliau telah tamat kontrak daripada syarikat rakaman Suria Records. Noraniza telah menubuhkan syarikat rakaman sendiri yang dinamakan Gerak Budaya Sdn Bhd dan turut bekerjasama dengan syarikat rakaman ternama di Malaysia iaitu Universal Music Malaysia untuk pemasaran album seterusnya, Sawo' Matang pada tahun 2004. Album Sawo' Matang telah beri satu impak yang besar dalam industri muzik ketika itu apabila meraih pelbagai anugerah besar di Malaysia dan Singapura. Album Sawo' Matang telah diiktiraf sebagai Album Pop Etnik Terbaik di Anugerah Industri Muzik ke-12 dan turut tercalon untuk kategori Kulit Album Terbaik dan Album Terbaik. Album tersebut juga berjaya menembusi pencalonan akhir Album Terbaik di Anugerah Planet Muzik 2005. Sawo' Matang mempertaruhkan Hatinya Tak Tahan sebagai single pertama yang berkonsepkan etnik kontemporari yang menyelitkan elemen jawa di dalamnya. Lagu lain yang turut dimuatkan dalam album ini adalah Sama Tak Serupa, Ayuh Juragan, Rajuk Rindu, Zapin Beradat dan banyak lagi. Noraniza mempersembahkan buat kali pertamanya lagu Hatinya Tak Tahan di hadapan penonton yang dihadiri melebihi 16,000 ribu di Konsert Countdown KLCC 2004 yang berlangsung di KLCC Park, Kuala Lumpur. Ternyata lagu yang dicipta oleh Noraniza sendiri membawa tuah apabila lagu Hatinya Tak Tahan berjaya meraih anugerah Persembahan Terbaik di Anugerah Juara Lagu ke-19 dan memenangi Lagu Global Pilihan di Anugerah Era 2004.
Pada tahun 2008 pula, Noraniza Idris telah melancarkan sebuah lagu hari raya berjudul Cinta Lebaran menampilkan kumpulan Akasia yang dicungkil bakat mereka dalam satu program realiti TV, Gangstarz. Noraniza berkata, single tersebut merupakan single pertamanya selepas beliau bertudung litup. Selain itu, pada tahun yang sama juga menyaksikan Noraniza Idris diberi penghormatan apabila lagu-lagu nyanyiannya dipilih untuk mewakili konsep muzik Melayu Kontemporari dalam pertandingan realiti Sehati Berdansa Musim 2. Lagu-lagunya dipilih untuk persembahan tarian oleh kesemua peserta program tersebut yang terdiri daripada pasangan selebriti Malaysia. Noraniza turut menjadi juri jemputan pada malam itu.
Setelah sekian lama tidak mengeluarkan sebarang album mahupun lagu. Pada tahun 2009, Noraniza kembali mengubati kerinduan peminatnya dengan melancarkan sebuah single berkonsepkan ethnic fusion yang berjudul Enjut. Lagu Enjut merupakan hasil ciptaan Cat Farish, Illegal, Adeeb serta Ahmad Fedtri Yahya sebagai penulis liriknya. Ia sebagai pengenalan single pertamanya sebelum beliau melancarkan album studionya yang ke-13, Cintaku Satu pada tahun 2010. Walaupun ada sedikit kontroversi yang mengatakan lagu tersebut diselitkan unsur lucah, Enjut berjaya diiktiraf sebagai Lagu Pop Etnik Terbaik di Anugerah Industri Muzik ke-17 (AIM17) dan turut tercalon dalam kategori Lagu Terbaik. Lagu Enjut juga berjaya mara ke peringkat separuh akhir Muzik-Muzik 24 tetapi gagal ke peringkat akhir.
Bento, Kayu Aro, Kerinci
Bento merupakan sebuah desa di kecamatan Kayu Aro, Kabupaten Kerinci, Jambi, Indonesia.
Noraniza Idris
2010–2014: Pasca zaman kegemilangan
Pada tahun 2010, Noraniza Idris merakamkan sebuah lagu raya berjudul Selamat Hari Raya ciptaan Jasnie Mohd Yaakob. Lagu tersebut dimuatkan dalam sebuah album kompilasi hari raya eRama Aidilfitri: Menjelang Syawal keluaran eRama Records. Seterusnya pada 30 Disember 2010, setelah lima tahun menyepi tanpa mengeluarkan sebarang album, Noraniza kembali menerbitkan album studio yang ke-13, Cintaku Satu yang menyaksikan beliau bekerjasama dengan penyanyi-penyanyi baru seperti Jaclyn Victor, Marsha Milan Londoh, Bob AF, Dior, Black dan ramai lagi. Memuatkan 10 buah lagu seperti Enjut, Kuasa Cinta, Hari Demi Hari, Endang Endong, Menarik Hati dan banyak lagi. Adik kepada Noraniza iaitu Zahid Idris selaku penerbit album ini.
Kampung Bakut
Kampung Bakut merupakan sebuah kampung yang terletak di Tuaran, dalam negeri Sabah, iaitu sebuah negeri di Malaysia.
Noraniza Idris
2010–2014: Pasca zaman kegemilangan
Pada April 2016, menyaksikan beliau kembali dengan persembahan khas Konsert Lentera Muzika Noraniza Idris Masyhur 30 tahun yang diadakan selama satu jam setengah sempena ulang tahun ke-30 Noraniza Idris di arena bidang muzik, kehadiran ratusan peminat memenuhi Auditorium Angkasapuri, Kuala Lumpur, ternyata aura Noraniza Idris masih berbisa sehingga kini, dengan gerak tarinya yang memukau, Noraniza masih mengekalkan konsep yang sama iaitu membawa segerombolan penari di atas pentas. Pada masa yang sama, beliau mengimbau semula perjalanan awal kerjaya seni beliau serta jatuh bangunnya dalam memartabatkan serta memperjuangkan irama Etnik Kreatif Tradisional sehingga dia diangkat serta diiktiraf sebagai Ratu Etnik Kreatif atau Ratu Irama Tradisional.
Kampung Bakut
Poskod
Poskod yang digunakan di Kampung Bakut, Tuaran, Sabah adalah 89200.
Noraniza Idris
2010–2014: Pasca zaman kegemilangan
Di samping itu, beliau juga telah menampilkan beberapa buah lagu etnik peribumi yang berjaya membawa nama Malaysia ke mata dunia. Antara lagu-lagu yang dipersembahkan pada malam itu adalah Enjut, Hatinya Tak Tahan, Ayuh Juragan, Hati Kama, Dondang Dendang, Ngajat Tampi dan banyak lagi. Noraniza turut perkenalkan dua buah lagu baharunya, Puncak Gapura menampilkan Ihab Ismail dan #MohonTerasa duet bersama penyanyi baru, L'Zzay.
Pada pertengahan bulan Ramadhan, Noraniza Idris berkesempatan menghadiahkan buah tangan terbaru untuk peminatnya sempena pembabitannya dalam industri muzik selama 30 tahun dengan melancarkan sebuah album khas hari raya berjudul Ria Aidilfitri. Konsep album ini lebih menjurus kepada sketsa pendek yang diselang-seli lagu-lagu raya nyanyian beliau bersama artis-artis baharu dibawah produksinya sendiri, Noraniza Idris Production Ventures Sdn Bhd.
Noraniza berkata, dia ingin mengangkat tema berkenaan kerana karya berbentuk demikian sudah lama tidak diterbitkan selain memberi peluang kepada generasi baharu mengenali maksud album yang mempunyai konsep seperti itu.
"Kali terakhir saya dengar album seperti ini sewaktu berusia 7 tahun menerusi sebuah karya melibatkan artis-artis popular ketika itu seperti Allahyarhamah Datuk Sharifah Aini, Allahyarham Latif Ibrahim Hail Amir, Uji Rashid dan Datuk Khadijah Ibrahim. Sehingga sekarang saya sangat merindui album itu kerana mesej disampaikan mendorong saya untuk menghasilkan sketsa bermesej yang diselang seli dengan lagu-lagu nyanyian kami. Menerusi Ria Aidilfitri ia turut dimeriahkan dengan ucapan khas penyanyi jemputan terlibat mengikut lagu yang turut dilakonkan secara santai," katanya.
Album memuatkan 12 buah lagu, lapan buah lagu baharu manakala empat daripadanya nafas baharu. Melibatkan artis-artis seperti Mimi Fly One Nation Emcees, Royce Sa'ayan, L'Zzay, Azmir Arif, Razis Ismail, Ihab Ismail dan dua orang anak Noraniza sendiri iaitu Fee Haiqal dan anak tirinya, Fadzlee Sufri. Antara lagu-lagu yang terkandung adalah Rewang Raya, Angin Cinta Di Aidilfitri, Ahlan Wasahlan Ya Syawal, Nostalgia Aidilfitri, Kalimah Lebaran, Akar Kita Zapin Aidilfitri, Linangan Syawal dan Ria Aidilfitri.
2015–kini: Siri Jelajah Akar Kita Zapin, 3 Juara dan perkembangan terkini
Sebagai tunjang utama dalam program tersebut, pada tahun 2015, Noraniza Idris memperkenalkan tarian zapin ke seluruh negara melalui program Siri Jelajah Merdeka Aeon Akar Kita Zapin 2015 bermula 1 Mei sehingga 30 Ogos 2015. Siri jelajah itu melibatkan Zon Utara di Taiping; Zon Timur di Seri Manjung, Perak; Zon Tengah di Rawang, Selangor, Zon Selatan di Johor Bahru.
Uniknya mengenai program berkenaan ialah ia memperkenalkan konsep battle seperti dalam tarian moden yang menuntut peserta mereka tarian zapin yang tidak mampu ditumpaskan pasukan lawan. Walaupun begitu, Noraniza menjelaskan, peserta di setiap zon diberikan tema tarian zapin tertentu supaya mereka mempelajari dan menghayati nilai estetika dalam sebuah tarian zapin.
Katanya lagi, setiap negeri di Malaysia mempunyai tarian zapin yang tersendiri sekali gus memberi peluang kepada pasukannya mengumpul maklumat dan merekodkan tarian itu sebagai rujukan pada masa akan datang. Noraniza telah melantik Dr Ihab Ismail sebagai ikonnya sekaligus menjadikan Ihab sebagai artis pertama di bawah naungan produksinya.
Bersempena kedatangan Aidiladha, Noraniza telah menerbitkan sebuah program khas takbir hari raya bersempena Aidiladha. Seramai 60 penyanyi lelaki daripada pelbagai genre muzik berganding bahu menjayakan rakaman takbir Hari Raya Aidiladha yang diadakan di IDCC Shah Alam pada 27 Ogos 2016 yang mana hari itu juga merupakan hari kelahiran Noraniza yang ke-48.
Noraniza Idris selaku penerbit program ini berkata, kesudian mereka yang terlibat dalam rakaman berkenaan bukti mereka sanggup mengenepikan tugas masing-masing demi menyumbang sesuatu kepada agama dan bangsa. Noraniza melahirkan rasa syukur kerana rakaman dibuat berjaya biarpun masing-masing sibuk dengan tugas namun mereka sudi meluangkan masa. Beliau rasa berbesar hati kerana dapat menunaikan hajat untuk merakamkan takbir hari raya ini bersempena dengan hari lahirnya yang jatuh pada hari rakaman tersebut. Antara selebriti yang terlibat pada rakaman itu adalah Aris Ariwatan, Mel Wings, Rozz Bloodshed, Afee Utopia, Ezam EYE, Nash, Saleem dan Raymie Febians. Manakala penyanyi generasi baharu juga turut memberi sokongan seperti Aweera, Ihab Ismail, Firman, Azmir Arif, Fadzlee Sufri, Fee Haiqal dan Qody. Ia adalah kerjasama di antara IDCC Shah Alam, Persatuan Belia Kota Gagasan dan Noraniza Idris Production Ventures Sdn Bhd. Rakaman tersebut disiarkan menerusi saluran TV Alhijrah pada Hari Raya Aidiladha, 12 September 2016.
Dalam pada itu, Noraniza berkata, menerusi rakaman takbir raya bersama selebriti itu juga ia dapat mengubah persepsi sesetengah masyarakat terhadap golongan selebriti. Ini kerana artis Malaysia juga berperanan dalam menyampaikan mesej berunsurkan Islamik dan nilai-nilai murni sebagai ikon kepada generasi hari ini dan juga sebagai satu bentuk tanggungjawab sosial artis kepada masyarakat yang bersifat mendidik dalam membentuk akhlak mulia. Selain itu, menerusi program seumpama ini ia juga dapat mengeratkan kembali silaturahim di antara rakan-rakan artis yang mungkin sebelum ini pernah terputus hubungan.
Pada pertengahan Oktober pula, Noraniza Idris bertindak sebagai juri tetap untuk program realiti terbaru terbitan TV3, 3 Juara yang bermula bersiaran pada 16 Oktober 2016 setiap hari Ahad. TV3 memperkenalkan program ini adalah untuk mencungkil bakat baharu sebagai pelapis kepada tiga genre muzik iaitu Rock, Balada dan Irama Malaysia. Menampilkan 24 peserta yang akan dibimbing oleh komposer yang cukup berpengalaman dan tidak asing lagi di Malaysia yang akan mewakili setiap genre lagu iaitu Dato' Suhaimi Mohd Zain atau lebih dikenali sebagai Pak Ngah akan mewakili bagi kategori Irama Malaysia, Ajai pula mewakili kategori Balada manakala Edrie Hashim mewakili untuk kategori Rock. Selain Noraniza, turut sama menjadi juri tetap adalah Dato' Rossa dan Awie.
Pada 15 Januari 2017, Noraniza Idris kembali mewarnai industri muzik dengan mengeluarkan sebuah lagu terbaharu berjudul Wangikanlah Hatimu yang berkonsepkan pop etnik dan tradisional yang menggabungkan elemen dikir barat dan siam serta sunda. Lagu ini menampilkan konsep duo dengan gabungan dua karakter vokal iaitu dari Noraniza Idris dan penyanyi Tyka yang dicungkil bakatnya daripada program realiti 3 Juara. Lagu yang dicipta oleh Amir Jahari dan AG Coco manakala liriknya pula ditulis oleh Ahmad Fedtri Yahya. Lagu ini telah dilancarkan serentak pada malam akhir Pentas Epik 3 Juara yang mana pada malam tersebut Noraniza turut mempersembahkan buat kali pertamanya lagu terbarunya itu bersama Tyka. Mengulas mengenai single tersebut, Noraniza Idris berkata proses persediaan lagu 'Wangikanlah Hatimu' ini sangat kemas dan tidak mengambil masa terlalu panjang untuk disiapkan. Sepanjang 2 bulan bermula daripada perbincangan dengan Amir Jahari, penyesuaian melodi telah dibuat mengikut keserasian vokal nyanyian dan karakter dalam lagu. Wangikanlah Hatimu adalah sebuah penerbitan pertama bagi syarikat Noraniza Idris Production Ventures bagi tahun 2017. Bait-bait lirik lagu ini mempunyai mesej berunsur nasihat dan ingatan. Majlis pelancaran single Wangikanlah Hatimu telah berlangsung di Restoran L’Clasico, Publika, Kuala Lumpur pada 21 Februari 2017.
Pada 9 Mei 2017, selepas kejayaan single Wangikanlah Hatimu, Noraniza Idris tampil melancarkan single kedua yang berjudul 'Permata Saadah'. Single bergenre 'Zapin Fusion' yang diterbitkan syarikat rakamannya Noraniza Idris Production Ventures ini ditaja sepenuhnya oleh syarikat perkhidmatan penyediaan katering perkahwinan iaitu Permata Saadah (M) Sdn Bhd. Menurut Noraniza, kolaborasi ini terhasil daripada pertemuan beliau dan pengarah katering Permata Saadah dalam satu program keusahawanan.
"Ketika itu Permata Saadah menaja makanan untuk program tersebut dan ketika melihat 'bunting' mereka, Kak Ani rasa tertarik dengan perkataan Permata Saadah dan memanjangkan hal tersebut kepada penulis lirik lagu ini, Fedtri Yahya sehinggalah Fedtri menciptakan lirik yang membuatkan kak Ani sangat teruja," ujar Noraniza semasa majlis pelancaran single ini.
Beliau berasa terharu setelah mengetahui yang pemilik syarikat katering Permata Saadah merupakan seorang yang kurang upaya dan nama syarikat itu diambil bersempena nama ibunya. Bagi Pengarah Katering Permata Saadah, Mohd Syahid Abdal Kamerudin pula beliau bersetuju untuk menaja lagu 'Permata Saadah' kerana perkataan itu sendiri yang membawa maksud kebahagiaan yang tidak ternilai.
"Lagu itu ada maksudnya yang tersendiri sebab penuh dengan penghargaan pada ibu, dan wanita iaitu isteri saya," tambahnya lagi.
Selain itu, Syahid juga memberitahu yang beliau sangat teruja dengan lagu ini yang membawa maksud yang sangat mendalam serta mengangkat tinggi martabat seorang wanita istimewa iaitu ibunya sendiri, Saadah. Selain Fedtri Yahya sebagai penulis lirik, lagu ini turut melibatkan Rosli Selasih sebagai komposer. Menurut Noraniza lagi, iramanya menjadi inspirasi kepada lambang keunikan dan kekuatan semangat seorang wanita secara luaran dan dalaman yang sentiasa cekal dan bijak serta keunikan wanita timur yang dalam lembut ada tegasnya. Semasa majlis pelancaran single Permata Saadah, turut menyaksikan pelantikan Noraniza sebagai duta rasmi kepada syarikat Katering Permata Saadah.
"Kak Ani berasa sangat bersyukur dilantik menjadi duta kepada katering Permata Saadah dan akan sama-sama membangunkan produk ini dalam jangka masa panjang," katanya.
Permata Saadah Wedding & Event merupakan syarikat yang menyediakan perkhidmatan katering untuk majlis perkahwinan yang mengangkat nilai dan tradisi warisan melayu melalui sajian dan hidangan yang berkonsepkan melayu tradisional.
Pada 22 September 2020 telah berlangsungnya sidang media pengumuman barisan peserta Gegar Vaganza untuk musim ketujuh (GV7). Noraniza Idris merupakan salah seorang bintang yang berentap di pentas Gegar Vaganza kali ini. Penganjuran musim ketujuh yang mengangkat tagline ‘Mara Suara Membara’ GV7 ini dilaksanakan mengikut SOP berikutan penularan pandemik COVID-19 yang melanda seluruh dunia dan rutin kelaziman baharu ini juga turut mencatatkan rekod bilangan penyertaan terbanyak sepanjang sejarah penganjuran edisi sebelum ini. Gegar Vaganza kali ini menyaksikan Noraniza berentap bersama 13 lagi bintang yang menghangatkan pentas GV7 ialah Mus May, Yantzen, Ayu Damit, Linda Nanuwil, Indigo, Ashira, Rozita Izlyn, Haslinda, Eva, Cliff Umar (vokalis Projek Pistol), Oja, Nomad dan Aju (vokalis Success). Gegar Vaganza 2020 bersiaran selama 10 minggu bermula 11 Oktober 2020 di Pusat Konvensyen Antarabangsa Putrajaya (PICC), Putrajaya.
Bagi meneruskan lagi momentum kerjaya seninya selepas Gegar Vaganza, Noraniza telah melancarkan single terbaharunya berjudul “Intan Payung” yang menggandingkannya dengan penyanyi rap remaja, Bunga.
Intan Payung merupakan ciptaan bersama Bunga dan penerbit muzik, pencipta lagu dan penyanyi rap yang semakin meningkat naik, Luca Sickta. Susunan muzik Intan Payung diberikan elemen muzik Gamelan oleh penerbit Luca Sickta yang sememangnya cukup dikenali di atas kecenderungannya mengangkat seni muzik Melayu dalam karya-karya popularnya seperti ‘Gong Nekara’, ‘Zuhud’ dan ‘7 Nasihat’. Lirik yang ditulis oleh Bunga ini menceritakan tentang peri pentingnya mempunyai ketahanan diri dalam menghadapi cabaran menuju kejayaan.
Bunga menceritakan tentang bagaimana Ratu Pop Etnik Malaysia, Noraniza Idris terlibat dalam lagu ini, Bunga berkata, "Saya sangat teruja dan merasa bertuah kerana diberi peluang untuk berkolaborasi dengan Kak Ani dalam 'Intan Payung'. Kehadirannya menyerikan lagi lagu ini dan menaikkan lagi nuansa Melayu lagu ini dengan gaya nyanyian tradisional Melayunya.”
Intan Payung terbitan Warner Music Malaysia ini boleh didapati di kesemua pelantar digital seperti Spotify, iTunes, KKBox, Deezer, Joox dan juga Apple Music bermula 12 Februari 2021. Muzik video 'Intan Payung' telah dilancarkan secara rasmi di laman sosial YouTube pada 8 April 2021. Muzik video ini dilaporkan berjaya mencecah 23 ribu tontonan di YouTube dalam masa 24 jam ia dilancarkan. Sambutan luar biasa itu disebabkan kualiti, konsep moden klasik pada muzik video itu serta tarian yang ditampilkan menarik untuk ditonton. Setelah empat bulan dilancarkan, muzik video Intan Payung berjaya meraih lima juta tontonan di YouTube dan telah mendominasi carta-carta radio di Malaysia. Lagu Intan Payung berjaya melangkah ke pentas Anugerah Juara Lagu ke-36 yang berlangsung pada 6 Mac 2022. Meskipun Noraniza tidak dapat memberi komitmen ketika separuh akhir kerana mengerjakan ibadah umrah, persembahan Intan Payung pada malam pertama separuh akhir itu digantikan oleh penyanyi baru, Amsyar Leee.
'Lagu Intan Payung tiada cacat cela'
Stadium Tuanku Abdul Rahman
Stadium Tuanku Abdul Rahman merupakan sebuah stadium serbaguna di Paroi, Seremban, Negeri Sembilan, Malaysia terletak di Jalan Kedidi, Taman Paroi Jaya. Stadium ini kerap digunakan untuk perlawanan bola sepak. Stadium ini mampu memuatkan 45,000 orang, di mana 5,000 untuk bahagian berbumbung dan 40,000 untuk bahagian tidak berbumbung. Stadium ini bersempena nama Yamtuan Besar kelapan dan Yang di-Pertuan Agong pertama iaitu Tuanku Abdul Rahman.
Noraniza Idris
2015–kini: Siri Jelajah Akar Kita Zapin, 3 Juara dan perkembangan terkini
Ketua juri Separuh Akhir Muzik Muzik 36, Datuk Mokhzani Ismail menjelaskan pemilihan lagu Intan Payung nyanyian Noraniza Idris dan Bunga yang diumumkan layak ke pentas Anugerah Juara Lagu 36 (AJL36) adalah kerana kreativiti komposernya yang mengolah elemen tradisional, adunan dengan rap serta hip hop juga membawa satu kelainan dalam lagu bertemakan nasihat itu.
"Kreativiti komposer menggunakan elemen tradisional itu diolah dengan penyanyi rap dan (muzik) hip hop yang membawa satu bentuk perjalanan lagu yang berbeza serta ada kelainan," katanya kepada Harian Metro.
Gegar Vaganza 2020
Noraniza Idris merupakan salah seorang bintang yang menyertai program Gegar Vaganza untuk musim ketujuh (GV7) terbitan Astro bagi tahun 2020. Beliau telah berjaya melayakkan diri ke peringkat akhir bersama enam bintang GV yang lain. Noraniza telah menduduki tempat keempat dengan membawa pulang wang tunai berjumlah RM20,000 berserta trofi.
Perkahwinan
Noraniza mendirikan rumah tangga buat kali pertama pada 31 Mac 1988 bersama rakan seperjuangannya dalam bidang nyanyian iaitu penyanyi Mohd Fauzi Mohd Tajuddin atau Fareez dan dikurniakan dua cahaya mata lelaki yang kini sudah beranjak dewasa, Aliff Haiqal dan Alfeeq Haiqal. Namun jodoh mereka berakhir pada sekitar April 2006. Kemudian beliau bertemu jodoh buat kali kedua pada tahun 2008 dan bernikah dalam satu majlis tertutup. Khabarnya suaminya merupakan ahli perniagaan namun perkahwinan mereka hanya bertahan selama 45 hari.
Selepas dua tahun hidup solo, pada 29 September 2011, Noraniza kembali menamatkan zaman solonya dengan berkahwin buat kali ketiga dengan seorang bilal yang juga duda anak empat bernama Jeffri Iman yang berasal dari Singapura. Sehingga kini suaminya menjadi tulang belakang dalam menguruskan kerjaya seni Noraniza sendiri.
Penghijrahan
Noraniza mula berhijrah dengan penampilan bertudung litup sejak 2008 setelah Noraniza berkahwin buat kali kedua, Noraniza mengambil keputusan untuk berhijrah kerana hasrat beliau untuk bertudung sudah lama diimpikan. Dalam pada itu, rata-rata netizen gembira dan memuji penampilan terbaru Noraniza dan tidak kurang juga mendoakan agar Noraniza terus istiqomah.
Pandu Puteri
Pandu Puteri (dikenali sebagai Pengakap Puteri USA di Amerika Syarikat) adalah organisasi kepanduan untuk gadis dan pemudi. World Association of Girl Guides and Girl Scouts adalah badan penyelia antarabangsa kepada pergerakan kepanduan atau kepengakapan kaum perempuan.
Persatuan Pandu Puteri Malaysia (PPPM) pula telah ditubuhkan secara rasminya dalam tahun 1917 apabila ia didaftarkan di Calcutta tetapi Pusat Pentadbiran ialah di Singapura, sehingga tahun 1956. Ibu Pejabat Kebangsaan kini terletak di Wisma Pandu Puteri, Jalan Pantai Baharu, Kuala Lumpur sejak tahun 1957.
Pertubuhan Pandu Puteri ditubuhkan sebagai versi wanita kepada pengakap Lord Robert Baden-Powell, pada tahun 1910 dengan bantuan saudara perempuannya Agnes Baden-Powell. Pada September, 1908, sejumlah kecil gadis hadir untuk Perhimpunan Pengakap "Scout Rally" pertama di Crystal Palace, memanggil diri mereka Pengakap Puteri. Lord Baden-Powell menubuhkan Pandu Puteri sebagai pergerakan selari bagi mereka, diselenggarakan oleh saudara perempuannya Agnes Baden-Powell. Sementara Agnes memainkan peranan utama sehingga kematiannya, Isteri Lord Baden-Powell, Lady Olave Baden-Powell, menjadi Ketua Pandu Chief Guide England pada tahun 1918, dan Ketua Pandu Sedunia pada tahun 1930.
Pandu Puteri Girl Guides dinamakan sempena kor terkenal di India. Baden-Powell bimbang sekiranya mereka dikenali sebagai pengakap akan menyebabkan kanak-kanak lelaki menjauhi diri, dan juga keluarga gadis!
Disebabkan gadis dibenarkan memasuki Pengakap di British, jumlah Pandu Puteri merosot di sana.
Persekutuan Bola Sepak Asia Barat
Persekutuan Bola Sepak Asia Barat (WAFF), ditubuhkan pada tahun 2001, adalah sebuah persatuan bola sepak yang bermain di negara Asia Barat. Ahli pengasas-cirinya adalah Iran, Iraq, Jordan, Lubnan, Palestin dan Syria. Pada tahun 2009, 3 lagi persatuan menyertai persekutuan: Qatar, Emiriah Arab Bersatu dan Yaman. Empat negara-negara lain bagi Asia Barat:Bahrain, Kuwait, Oman dan Arab Saudi menyertai pada 2010. Iran meninggalkan persekutuan pada 10 Jun 2014 dengan penciptaan Persekutuan Bola Sepak Asia Tengah.
Mereka menganjurkan Kejohanan Bola Sepak Asia Barat. Sesetengah negara telah dijemput untuk mengambil bahagian dalam pertandingan ini dari luar rantau ini. dan, yang bukan ahli, telah dijemput untuk mengambil bahagian dalam edisi pertama kejohanan itu pada tahun 2000. Setiausaha Agung adalah Jordan Fadi Zureiqat.
Sekolah Menengah Teknik Tuanku Jaafar
Sekolah Menengah Teknik Tuanku Jaafar atau nama ringkasnya SMT Tuanku Jaafar, merupakan sebuah Sekolah Menengah Teknik yang terletak di Km 4 Jalan Jalan Seremban-Kuala Pilah, Ampangan, Negeri Sembilan.
Pandu Puteri
Di Britain, usia junior antara (7-10) of guides dikenali sebagaiBrownies; younger girls (5-7) are called Rainbows, and older guides become Young Leaders or Rangers (the former concentrating more on becoming guide leaders, the latter more on advanced guide activities). In Canada, the Guides are divided into multiple programmes depending on age: Sparks, Brownies, Guides, Pathfinders.
Persekutuan Bola Sepak Asia Barat
Ahli Persatuan
WAFF mempunyai 12 ahli persatuan. Kesemua mereka adalah ahli-ahli Konfederasi Bola Sepak Asia.
Sekolah Menengah Teknik Tuanku Jaafar
Pada 2009, Sekolah Menengah Teknik Tuanku Jaafar memiliki 196 pelajar lelaki dan 158 pelajar perempuan, menjadikan jumlah keseluruhan murid seramai 354 orang. Ia mempunyai seramai 61 orang guru.2009
Pandu Puteri
Maklumat lanjut dan sejarah Pandu Puteri boleh di dapati dalam rencana mengenai Pengakap.
Persekutuan Bola Sepak Asia Barat
Kontroversi
Pada 29 Januari 2015, selepas kekalahan dan  dalam 2015 Piala Asia, West Asia Persekutuan Bola Sepak ahli dilaporkan berusaha untuk mengeluarkan Australia dari AFC terutamanya disebabkan oleh "Australia memberi manfaat sangat daripada penglibatan Asia tanpa memberi lebih sebagai balasan".
Kampung Selendang, Kuala Rompin
Kampung Selendang merupakan sebuah kampung yang terletak di Kuala Rompin, dalam Pahang, iaitu sebuah negeri di Malaysia.
Pendidikan
mempunyai sekolah menengah dan sekolah kebangsaan.
Giri Mulyo, Kayu Aro, Kerinci
Giri Mulyo merupakan sebuah desa di kecamatan Kayu Aro, Kabupaten Kerinci, Jambi, Indonesia.
Goosebumps 2: Haunted Halloween
Goosebumps 2: Haunted Halloween (atau ringkasnya Goosebumps 2 seperti yang dipasarkan pada home release) ialah filem ghaib komedi seram Amerika 2018 yang diarahkan oleh Ari Sandel dan ditulis oleh Rob Lieber daripada cerita oleh Lieber dan Darren Lemke. Sekuel yang berdiri sendiri kepada Goosebumps 2015, ia berdasarkan siri buku seram kanak-kanak dengan nama yang sama oleh R. L. Stine. Kecuali Jack Black, yang kembali sebagai Stine, tiada seorang pun pelakon dari filem sebelumnya kembali ke sini. Pelakon baharu terdiri daripada Wendi McLendon-Covey, Madison Iseman, Jeremy Ray Taylor, Caleel Harris, Chris Parnell dan Ken Jeong. Plot itu mengikuti dua budak lelaki yang secara tidak sengaja melepaskan raksasa daripada francais Goosebumps di bandar mereka selepas membuka manuskrip Goosebumps yang tidak diterbitkan bertajuk Haunted Halloween, menyebabkan gelombang kemusnahan pada Halloween] ] malam. Tidak seperti ansuran sebelumnya, [[Village Roadshow Pictures tidak terlibat dengan filem itu dan ia tidak dipersembahkan dalam 3D.
Pembangunan filem itu bermula pada September 2015 bahawa Rob Letterman mengesahkan bahawa dia akan kembali sebagai pengarah untuk sekuel kerana Jack Black ditetapkan untuk memainkan semula peranan Stine kerana Odeya Rush pada mulanya dilampirkan untuk mengulangi watak Hannah Stine. Walau bagaimanapun, telah disahkan bahawa sekuel itu tidak akan menampilkan mana-mana pelakon asal dan Letterman tidak dapat komited untuk kembali kerana dia sibuk bekerja pada Pokémon: Detective Pikachu jadi Ari Sandel adalah diupah untuk mengarah.
Goosebumps 2: Haunted Halloween telah dikeluarkan di Amerika Syarikat pada 12 Oktober 2018 oleh Sony Pictures Releasing di bawah label Columbia Pictures. Filem ini menerima ulasan bercampur-campur daripada pengkritik, dan memperoleh kutipan $93 juta di seluruh dunia berbanding bajet $35 juta.
Kontroversi Konsert Elton John 2011
Kontroversi Konsert Elton John 2011 muncul apabila penyanyi barat, Elton John hendak mengadakan konsert di Genting Highlands, Malaysia pada 22 November 2011. Kebiasaannya konsert penyanyi asing mendapat sambut luar biasa di Malaysia, tidak kiralah dari Indonesia, Amerika Syarikat, Jerman, United Kingdom dan sebagainya. Biasanya juga kerajaan terus membenarkan konsert penyanyi asing dengan syarat ketat kepada penganjur seperti tidak memakai pakaian yang terlalu mendedahkan dan bercium atau bercumbuan di atas pentas. Namun kali ini kontroversi timbul kerana penyanyi Britain itu telah secara terbuka mengaku dirinya seorang homoseksual dan telah 'mengahwini' pasangannya.
Akhirnya, konsert itu tetap diteruskan, dan Elton John menghiburkan kira-kira 6,000 pengunjung di Genting Highlands sebagaimana dijadualkan.
Bantahan PAS
Ketua Pemuda PAS Pahang, Shahril Azman Abdul Halim Al-Hafiz mendakwa penyanyi homoseksual dari Britain itu menggalakkan gaya hidup hedonisme. Elton John secara terbuka pernah mengakui dirinya ‘gay’ dan telah melangsungkan perkahwinan sesama jantina pada tahun 2005 selepas undang-undang di Britain membenarkan perkara itu.
Mereka merancang mengadakan demonstrasi di Genting, namun membatalkannya bagi menumpukan pada persediaan pilihan raya.
Sennecey-le-Grand
ialah komun di jabatan Saône-et-Loire dan di kawasan Bourgogne di timur Perancis.
Kampung Sungai Kedak, Seberang Perai Utara
Kampung Sungai Kedak (atau ringkasnya Sungai Kedak) ialah sebuah kampung yang terletak di Mukim Satu, Daerah Seberang Perai Utara dalam negeri Pulau Pinang, Malaysia. Poskod bagi Kampung Sungai Kedak ialah 13110 Penaga.
Geografi
Kampung Kuala Muda merupakan salah satu kampung yang terletak di Mukim 1 dalam Daerah Seberang Perai Utara. Kampung Kuala Muda terletak di utara negeri Pulau Pinang. Ia berjiran dengan Kampung Permatang Bendahari di utara, Kampung Pulau Mertajam di barat laut, Kampung Kuala Muda, Desa Kuala Muda, Taman Kuala Muda, Kampung Bakau Tua di barat, Kampung Permatang Keriang di barat daya dan Kampung Pasir Gebu di selatan.
Pengangkutan
Kawasan ini dapat dicapai dengan menggunakan laluan bas Rapid Penang 603 dengan mengambil perhentian di Sungai Kedak.
Company of Heroes
Company of Heroes adalah permainan komputer strategi masa-nyata (real-time strategy, RTS) yang dibangunkan oleh syarikat Relic Entertainment. Ia dilancarkan pada 12 September 2006 dan merupakan judul permainan pertama yang menggunakan label permainan untuk Windows (Games for Windows). Judul pengembangan mandirinya (standalone expansion), Opposing Fronts dilancarkan pada 25 September 2007 manakala pengembangan mandirinya yang kedua, Tales of Valor dilancarkan pada bulan April 2009.
Dehesa de Romanos
Dehesa de Romanos merupakan sebuah kawasan perbandaran di Sepanyol di Palencia, di komuniti autonomi Castile dan León.
Setem definitif
Setem definitif di Malaysia
thumb|255px|Setem definitif negeri Malaysia dari 1970 sehingga 1987 berdenominasi 15 sen yang menggunakan gambar rama-rama thumb|255px|Setem definitif negeri Malaysia dari 1979 sehingga 1986 berdenominasi 15 sen yang menggunakan gambar bunga raya thumb|255px|Setem definitif negeri Malaysia dari 1986 sehingga 2005 berdenominasi 30 sen yang menggunakan gambar padi
Kebiasaannya setem definitif dikeluarkan berasingan untuk siri kebangsaan dan untuk siri negeri. Untuk siri kebangsaan, setnya membariskan setem-setem yang bernilai tinggi sementara untuk setem siri negeri, walaupun mengguna imej yang sama, namun diletakkan nama dan lata negeri pada imej setem tersebut dan nilai mukanya juga lebih rendah.
Di Malaysia tema flora dan fauna digunakan dalam pengeluaran setem definitif sejak 1965 lagi. Jabatan Pos ketika itu mengeluarkan siri burung mengandungi lapan keping setem untuk setiap negeri di Malaysia. Setem tersebut memaparkan burung siul untuk setem 25 sen; murai gajah untuk 30sen; burung kunyit besar untuk 50sen; enggang untuk 75sen; merbuk untuk $1; kuang untuk $2; murai ekor gading untuk $5; dan burung pacat untuk $10. Siri itu bertahan selama lima tahun sebelum digantikan oleh siri rama-rama yang menghiasi sudut atas kanan sampul surat sehingga tahun 1979. Selepas itu, muncul pula siri haiwan mengandungi harimau, kelawar, rusa, tenggiling, penyu, tenuk, seladang dan orang utan.
Setem dengan gambar belimbing besi, pisang emas, kuini, betik, manggis, durian dan rambutan yang mencorakkan siri buah-buahan tempatan bagi setem definitif nasional mula dikeluarkan pada 5 Jun 1986.
Siri setem definitif terlama dikeluarkan di Malaysia ialah siri bertemakan pertanian iaitu dari tahun 1986 sehingga 2005. Siri ini memaparkan kepelbagaian tanaman pertanian yang diusahakan di Malaysia iaitu koko, kelapa, lada hitam, getah, kelapa sawit, dan padi. Namun begitu, pada ketika ini setem bertemakan buah masih digunakan terutama bagi nilai muka setem yang berharga tinggi.
Pada 2005, siri burung pula mengambil tempat seterusnya. Antara burung yang terdapat di setem ini ialah burung pacat bukit, tekukur, merbah beringin, bayan nuri, murai batu, kelicap bukit, punai tanah dan pergam besar. Setem-setem itu dikeluarkan dalam lapan denominasi iaitu 20 sen, 30 sen, 40 sen, 50 sen, 75 sen, RM1, RM2 and RM5.
Siri terkini (2010) merupakan siri setem bertemakan taman bunga kebangsaan dengan nilai muka 30 sen, 50 sen, 60 sen, 70 sen, 80 sen, 90 sen, RM1 dan RM2. Antara paparan yang terdapat pada setem tersebut ialah bunga kertas, raya, seri pagi, dan dua reka bentuk baru, bunga tasbih dan cempaka. Walaubagaimanapun, pihak Pos Malaysia masih menggunakan sesetengah nilai muka setem definitif yang lama. Nilai muka setem definitif untuk 5 sen dan 10 sen masih menggunakan setem bertemakan siri pertanian. Manakala nilai muka setem definitif untuk 40 sen, RM5, RM10 dan RM20 menggunakan tema siri buah.
Gunung Labu, Kayu Aro, Kerinci
Gunung Labu merupakan sebuah desa di kecamatan Kayu Aro, Kabupaten Kerinci, Jambi, Indonesia.
Palenzuela
Palenzuela merupakan sebuah kawasan perbandaran di Sepanyol di Palencia, di komuniti autonomi Castile dan León.
Burila Mare
Burila Mare merupakan sebuah komun yang terletak di wilayah Mehedinţi, Romania.
Osorno la Mayor
Osorno la Mayor merupakan sebuah kawasan perbandaran di Sepanyol di Palencia, di komuniti autonomi Castile dan León.